Panagbisita Iti Nabeddengan ti Manila Bay Ken West Philippine Sea
Diak ninamnama a ti papananmi gayam a lugar ket isu ti ungto ti kalsada no aggapuka iti sentro ti Mariveles. Maysa daytoy a lugar a madamada a tartarimaanen ken i-develop tapno agbalin a komunidad para kadagiti makunkuna nga "Addaan".
Iti gate pay laeng ti lugar ket naingeten ti panang-inspeksion dagiti guardia ta didaka pastreken no awan ti nakatimbre kadakuada a naganmo ken ti plate number ti nagluganam. Awan pay ti pampubliko a lugan tapno maluganan manipud iti main gate agingga't sentro ti Mariveles. Umabot pay iti 15 a kilometro ti taluntonem a kalsada.
Iti iseserrek iti nasao a pribado a lugar ket masungad dagiti agduduma Phase ti subdivision. Nalawa ti lugar a kas kunada agarup nasurok a tallo gasut nga ektaria daytoy. Kasla nagsubli ti regtak ken pigsak gapu iti nangayed a disso, ti nalabbaga a daga a kasla dildilpatan ti asul a baybay.
Derraas dagiti turturod a pakabangonan dagiti balay. Adda iti igid ti babay dagiti amenitiesda a kas iti Pavilion, Bar ken Cluhouse.
ilo_Latn ilo_Latn ilo_Latn ilo_Latn ilo_Latn